桂城站

桂城站係佛山地鐵嘅車站，喺2010年11月3號開始營運。呢個站喺佛山市南海區南海大道同埋南桂路交界嘅地底。

車站嘅結構

樓層
呢個站有2層樓嘅地下室，其中地下1樓係站廳，而地下2樓係嘅月台。

站廳
桂城站嘅站廳西邊係收費區，四周都俾人行通道同車站嘅商舖圍住，而站廳嘅收費區入面有專用𨋢、扶手電梯同樓梯往返月台。

月台
桂城站有1個島式月台，喺南海大道同埋南桂路交界嘅地底。

商舖同自助服務
站入面有商舖同自助服務，入面有便利檔同麵包檔；重有自動櫃員機同自動販賣機，同埋可以充嶺南通、買彩票、交水電費通交通罰錢嘅服務。

出入口

車站歷史

規劃
桂城站最先喺2002年嘅廣佛地鐵1號綫規劃入面出現，係佛山入面嘅其中一個車站。不過規劃嗰陣定咗同轉車。

施工
2007年6月28號，廣佛地鐵1號綫首通段開始起，2009年6月28號搞掂。

開通
2010年10月28——29號，桂城站正式開放畀廣州同佛山兩市嘅市民試用。2010年11月3號，桂城站隨住廣佛地鐵1號綫首通段開通而正式營運。

入站要安檢？
呢個站開通之後，就因應嗰時廣州搞亞運會，而推行入站安保措施，一直到2010年12月23號先至取消。

利用狀況
桂城站附近都係啲住宅地區、城中村、南海區政府嘅駐地同百德廣場嘅商業中心，附近有好多交通工具可以去到南海區嘅其它地方，甚至可以去到佛山嗰4個區。所以呢個站有好多人上落。

上一站·下一站

類:佛山地鐵車站
類:南海區